SVEUČILIŠTE U ZAGREBU

GRAFIČKI FAKULTET

KLASA: 003-08/12-01/07

URBROJ: 251-80-12-8/1-12/1

Zagreb, 3. rujna 2012.

Na temelju članka 19., stavka 1. Statuta Grafičkog fakulteta Sveučilišta u Zagrebu (pročišćeni tekst), na sjednici Fakultetskog vijeća Grafičkog fakulteta Sveučilišta u Zagrebu, održanoj 14. svibnja 2012. godine donesena je sljedeća

ODLUKA

I

Prilikom pokretanja postupka ocjene doktorske disertacije doktorand je obvezan dostaviti u Studentsku referadu:

1. OBRAZAC PDS – 03 Prijedlog za pokretanje postupka ocjene doktorske disertacije i imenovanje Povjerenstva za ocjenu doktorske disertacije
2. potpisanu izjavu mentora o tome da je suglasan te da su ispunjene sve pretpostavke za pokretanje postupka ocjene doktorske disertacije,
3. jedan neuvezeni primjerak doktorske disertacije (rad oblikovan u skladu s obrascem DR. SC. 08) i digitalni zapis doktorske disertacije u pdf formatu,
4. popis ukupnog broja stečenih ECTS bodova (najmanje 180 ECTS bodova, prema čl. 27 važećeg Pravilnika).

II

Povjerenstvo za ocjenu doktorskog rada dužno je u roku od 3 mjeseca od svog imenovanja dostaviti pisano izvješće.

*PRIMJEDBA: Povjerenstvo za ocjenu doktorske disertacije podnosi svoje izvješće Fakultetskom vijeću najkasnije u roku od 3 mjeseca od primitka rada – „STARI PRAVILNIK“ čl. 50. , odnosno dva mjeseca od dana imenovanja – VAŽEĆI PRAVILNIK 2008. (ne računajući vrijeme od 15. srpnja do 31. kolovoza).*

III

Uz priloženi popis objavljenih radova prilaže se potvrda Nacionalne i sveučilišne knjižnice o tome u kojim bazama podataka su časopisi zastupljeni.

Dekanica:

Prof. dr. sc. Diana Milčić

DOSTAVITI:

1. Studentska referada, n/r voditeljici
2. Mrežne stranice, intranet (opći akti, odluke)
3. Pismohrana

NAPOMENA ODLUCI dodana na Dekanskom kolegiju održanom 3. rujna 2012. godine:

Glede točke I. podtočke 2. Odluke potrebno je postupiti u skladu s člankom 26. stavak 1. Pravilnika o doktorskom studiju Grafičko inženjerstvo i oblikovanje grafičkih proizvoda na Grafičkom fakultetu Sveučilišta u Zagrebu (od 18. listopada 2010. godine, dalje: Pravilnik), što podrazumijeva da je doktorand obvezan dostaviti pisanu suglasnost i mišljenje (izjavu) mentora o provedenom istraživanju i o postignutom izvornom znanstvenom doprinosu.